**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2015 m. liepos 10 d. sprendimo Nr. t2-173 „DĖL Klaipėdos miesto savivaldybės tarybos etikos komisijos sudarymo“ pakeitimo“ PROJEKTO**

1. **Projekto rengimą paskatinusios priežastys.**

Klaipėdos miesto savivaldybės tarybos (toliau – Taryba) 2017-06-29 sprendimu Nr. T2-158 „Dėl Klaipėdos miesto savivaldybės tarybos 2016 m. kovo 31 d. sprendimo Nr. T2-91 „Dėl Klaipėdos miesto savivaldybės tarybos Etikos komisijos veiklos nuostatų patvirtinimo“ pakeitimo“ pakeisti Klaipėdos miesto savivaldybės tarybos Etikos komisijos (toliau – Komisija) veiklos nuostatai nurodant, kad ši Komisija sudaroma Tarybos sprendimu iš 13 narių: 8 Tarybos narių, kurių kandidatūras teikia savivaldybės meras, ir 5 seniūnaičių arba seniūnaičių ir visuomenės atstovų, iš kurių būtų ne mažiau kaip 3 seniūnaičiai. Seniūnaičių kandidatūras teikia seniūnaičių sueiga. Visuomenės atstovų (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai) kandidatūrų sąrašą, sudaromą atsižvelgiant į dokumentų pateikimo laiką, teikia savivaldybės meras.

Klaipėdos miesto seniūnaičių sueiga deleguoja į Komisiją šiuos kandidatus: Rita Borta, Klaipėdos miesto Alksnynės g. seniūnaitijos seniūnaitė, Mindaugas Priaglauskas, Klaipėdos miesto Švyturio seniūnaitijos seniūnaitis, Antanas Gimbutas, Klaipėdos miesto Dviračių treko seniūnaitijos seniūnaitis, Jonas Tamošaitis, Klaipėdos miesto Dainavos seniūnaitijos seniūnaitis, Irena Gailiutė, Klaipėdos miesto Brožynų g. seniūnaitijos seniūnaitė, (2017-08-23 protokolas Nr. ADM1-242). Taryba Komisijos nariais iš šių deleguojamų penkių kandidatų gali paskirti tris seniūnaičius.

Klaipėdos miesto savivaldybės mero 2017-10-17 potvarkiu Nr. M-57 „Dėl visuomenės atstovų kandidatūrų į Klaipėdos miesto savivaldybės tarybos Etikos komisiją teikimo“, atsižvelgiant į gautus viešųjų juridinių asmenų siūlymus dėl visuomenės atstovų kandidatūrų į Komisijos narius ir dokumentų pateikimo laiką, teikiamos šių visuomenės atstovų kandidatūros - Felikso Puzemskio (Klaipėdos žydų bendruomenės pirmininkas) ir Edmundo Jurkaičio (Klaipėdos universiteto studentų sąjungos narys). Taip pat vietoje buvusios Tarybos narės Ligitos Girskienės teikiama nauja Tarybos nario kandidatūra, deleguota nuo tarybos narių grupės, kurie priklauso opozicijai ir nepriklauso savivaldybės tarybos frakcijoms.

**2. Sprendimo projekto tikslas ir uždaviniai.**

Sprendimo projektu siekiama atnaujinti Klaipėdos miesto savivaldybės tarybos Etikos komisijos sudėtį, tinkamai įgyvendinti Lietuvos Respublikos priimtų teisės aktų ir Tarybos sprendimų nuostatas.

**3. Kokių teigiamų rezultatų laukiama.**

Tarybai priėmus šį sprendimą, veiks pilnos sudėties Klaipėdos miesto savivaldybės tarybos Etikos komisija ir bus sudarytos sąlygos efektyviam šio komisijos funkcijų vykdymui.

**4. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų priimto sprendimo pasekmių nenustatyta.

**5. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų parengti nereikia.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**PRIDEDAMA:**

1. Sprendime nurodytųteisės aktų ištraukos, 2 lapai;

2. Klaipėdos miesto savivaldybės tarybos 2015-07-10 sprendimo Nr. T2-173 „Dėl Klaipėdos miesto savivaldybės tarybos Etikos komisijos sudarymo“ išrašas, 1 lapas;

3. Klaipėdos miesto savivaldybės mero 2017-10-17 potvarkio Nr. M-57 „Dėl visuomenės atstovų kandidatūrų į Klaipėdos miesto savivaldybės tarybos Etikos komisiją teikimo“ išrašas, 1 lapas;

4. Klaipėdos miesto seniūnaičių sueigos 2017-08-23 protokolo Nr. ADM1-242 išrašas, 1 lapas.

Klaipėdos miesto savivaldybės tarybos ir mero sekretorius Modestas Vitkus

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**15 straipsnis. Savivaldybės tarybos komisijos**

1. Savivaldybės taryba savo įgaliojimų laikui sudaro Etikos komisiją ir Antikorupcijos komisiją. Savivaldybės taryba šių komisijų pirmininkus mero teikimu skiria iš tarybos narių. Jeigu yra paskelbta savivaldybės tarybos mažuma (opozicija), Etikos komisijos ir Antikorupcijos komisijospirmininkų kandidatūras meras teikia savivaldybės tarybos mažumos (opozicijos) siūlymu reglamento nustatyta tvarka. Jeigu savivaldybės tarybos mažuma (opozicija) nepasiūlo Etikos komisijos ir Antikorupcijos komisijospirmininkų kandidatūrų, Etikos komisijos ir Antikorupcijos komisijospirmininkussavivaldybės taryba skiria mero teikimu. Komisijų atsakingųjų sekretorių pareigas atlieka savivaldybės administracijos direktoriaus paskirti valstybės tarnautojai, šios funkcijos įrašomos į jų pareigybės aprašymą.

*Straipsnio dalies pakeitimai:*

*Nr.*[*XII-1887*](https://www.e-tar.lt/portal/legalAct.html?documentId=fb9cd930261411e5bf92d6af3f6a2e8b)*, 2015-06-25, paskelbta TAR 2015-07-09, i. k. 2015-11178*

*Nr.*[*XII-2278*](https://www.e-tar.lt/portal/legalAct.html?documentId=a6de5b20f5a411e58a059f41f96fc264)*, 2016-03-25, paskelbta TAR 2016-03-29, i. k. 2016-06429*

6. Savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, ekspertai,gyvenamųjų vietovių bendruomenių atstovai – seniūnaičiai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai),bendruomeninių organizacijų atstovai, kiti savivaldybės gyventojai. Etikos komisijoje ir Antikorupcijos komisijoje seniūnaičiai arba seniūnaičiai ir visuomenės atstovaituri sudaryti ne mažiau kaip 1/3 komisijos narių.

*Straipsnio dalies pakeitimai:*

*Nr.*[*XII-2494*](https://www.e-tar.lt/portal/legalAct.html?documentId=701faad0441e11e6bd3bfefc575ccac4)*, 2016-06-28, paskelbta TAR 2016-07-07, i. k. 2016-19345*

**16 straipsnis. Savivaldybės tarybos kompetencija**

1. Išimtinė savivaldybės tarybos kompetencija:

6) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas;

1. **straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

**LIETUVOS RESPUBLIKOS  
VALSTYBĖS POLITIKŲ ELGESIO   
KODEKSAS**

**6 straipsnis. Valstybės politikų elgesio kontrolės subjektai**

1. Valstybės politikų elgesio, kuriuo pažeidžiami šiame kodekse nustatyti valstybės politikų elgesio principai ir nuostatos, tyrimą atlieka institucijos, kurioje valstybės politikas eina pareigas, veiklą reglamentuojančių įstatymų ir kitų teisės aktų nustatyta tvarka sudarytos komisijos (toliau – Komisija):

2) savivaldybių tarybose – savivaldybių tarybų sprendimu iš jų narių ir gyvenamųjų vietovių bendruomenių atstovų sudarytos etikos komisijos.

|  |
| --- |
| PATVIRTINTA |
| Klaipėdos miesto savivaldybės |
| tarybos 2016 m. kovo 31 d. |
| sprendimu Nr. T2-91 |

**KLAIPĖDOS MIESTO SAVIVALDYBĖS TARYBOS ETIKOS KOMISIJOS**

**VEIKLOS NUOSTATAI**

17. Komisija sudaroma Tarybos sprendimu iš 13 narių: 8 Tarybos narių, kurių kandidatūras teikia savivaldybės meras, ir 5 seniūnaičių arba seniūnaičių ir visuomenės atstovų, iš kurių būtų ne mažiau kaip 3 seniūnaičiai. Seniūnaičių kandidatūras teikia seniūnaičių sueiga. Visuomenės atstovų (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai) kandidatūrų sąrašą, sudaromą atsižvelgiant į dokumentų pateikimo laiką, teikia savivaldybės meras. Jeigu pateikti ne visi, nevisiškai, neteisingai užpildyti dokumentai arba jie neatitinka dokumentams keliamų reikalavimų, arba pateikti neteisingi duomenys, dokumentų pateikimo laikas skaičiuojamas nuo visų arba papildytų (patikslintų) dokumentų gavimo dienos.

Kvietimą viešiesiems juridiniams asmenims teikti visuomenės atstovų kandidatūras į Komisijos narius skelbia savivaldybės meras Klaipėdos miesto savivaldybės interneto svetainėje (www.klaipeda.lt). Kvietime pateikiama informacija apie šių kandidatų registracijos pradžią. Registracija vykdoma 15 darbo dienų, terminą pradedant skaičiuoti kitą darbo dieną nuo informacijos paskelbimo. Paskelbus kvietimą teikti kandidatūras, visuomenės atstovų kandidatūras teikiantys viešieji juridiniai asmenys Klaipėdos miesto savivaldybės tarybos ir mero sekretoriatui turi pateikti šiuos dokumentus:

1. viešojo juridinio asmens įgalioto atstovo kandidatūros rašytinį siūlymą;

2. sutikimą būti kandidatu į Komisijos narius;

3. kandidato asmens tapatybę patvirtinančio dokumento kopiją;

4. dokumentą, patvirtinantį asmens gyvenamosios vietos deklaravimą Klaipėdos mieste;

5. kandidato ryšį su viešuoju juridiniu asmeniu patvirtinantį dokumentą;

6. nepriekaištingos reputacijos deklaraciją (priedas).

Dokumentai patikrinami ir visuomenės atstovų kandidatūras teikiantys viešieji juridiniai asmenys per 5 darbo dienas informuojami apie siūlomos kandidatūros įtraukimą į sąrašą arba pateiktų dokumentų trūkumus, kuriuos gali ištaisyti per 3 darbo dienas, taip pat informuojami, kad dokumentų pateikimo laikas skaičiuojamas nuo visų arba papildytų (patikslintų) dokumentų gavimo dienos.

*2017 m. birželio 29 d. Klaipėdos miesto savivaldybės tarybos sprendimo*[*Nr. T2-158*](http://www.infolex.lt/klaipeda/Default.aspx?Id=3&DocId=171272)*redakcija*